CELEX: 31997D0567
Language: sk
Date: 1997-07-22 00:00:00
Title: Rozhodnutie Rady z 22. júla 1997 o záveroch, že Európske spoločenstvo uzavrelo predbežnú dohodu o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Kirgizskou republikou na druhej strane

284                 SK                                 Úradný vestník Európskej únie                                                  11/zv. 26

31997D0567

26.8.1997                                  ÚRADNÝ VESTNÍK EURÓPSKYCH SPOLOČENSTIEV                                                     L 235/1

                                                          ROZHODNUTIE RADY

                                                               z 22. júla 1997

             o záveroch, že Európske spoločenstvo uzavrelo predbežnú dohodu o obchode a obchodných
             záležitostiach medzi Európskym spoločenstvom, Európskym spoločenstvom uhlia a ocele a Európskym
                 spoločenstvom pre atómovú energiu na jednej strane a Kirgizskou republikou na druhej strane

                                                        (97/567/ESUO, ES, Euratom)

             RADA EURÓPSKEJ ÚNIE,

             so zreteľom na Zmluvu o založení Európskeho spoločenstva, a najmä na jej článok 113 v súvislosti s prvou vetou
             jej článku 228 ods. 2,

             so zreteľom na návrh Komisie,

             so zreteľom na stanovisko Európskeho parlamentu (1),

             keďže vzhľadom na to, že kým vstúpi do platnosti Dohoda o partnerstve a spolupráci podpísaná v Bruseli
             9. februára 1995, je potrebné schváliť dočasnú dohodu o obchode a obchodných záležitostiach medzi Európskym
             spoločenstvom, Európskym spoločenstvom uhlia a ocele a Európskym spoločenstvom pre atómovú energiu
             na jednej strane a Kirgizskou republikou na strane druhej,

             ROZHODLA TAKTO:

                                                                   Článok 1

             Dočasná dohoda o obchode a obchodných záležitostiach medzi Európskym spoločenstvom, Európskym
             spoločenstvom uhlia a ocele a Európskym spoločenstvom pre atómovú energiu na jednej strane a Kirgizskou
             republikou na druhej strane, ako aj protokol a vyhlásenia sa schvaľujú za Európske spoločenstvo (2).

             Texty aktov uvedených v prvom odseku sú pripojené k tomuto rozhodnutiu.

             (1) Stanovisko bolo poskytnuté 26. júna 1997 (Ú. v. ES C 222, 21.7.1997).
             (2) Dátum nadobudnutia účinnosti predbežnej dohody uverejnení generálny sekretariát Rady v Úradnom vestníku Európskych
                 spoločenstiev.
 ---pagebreak--- 11/zv. 26          SK                           Úradný vestník Európskej únie                                        285

                                                           Článok 2
            Predseda Rady vykoná v mene Európskeho spoločenstva oznámenie stanovené v článku 33 predbežnej dohody.

            V Bruseli 26. júla 1997

                                                                                   Za Komisiu
                                                                                     J. POOS
                                                                                    predseda